**Κατάταξη πτυχιούχων Τριτοβάθμιας Εκπαίδευσης στο Τμήμα Εργοθεραπείας της Σχολής Επιστημών Υγείας & Πρόνοιας του Πανεπιστημίου Δυτικής Αττικής, για το ακαδημαϊκό έτος 2020/2021**

Η κατάταξη πτυχιούχων Πανεπιστημίου, Τ.Ε.Ι ή ισοτίμων προς αυτά, Α.Σ.ΠΑΙ.ΤΕ, της Ελλάδος ή του Εξωτερικού (αναγνωρισμένα από τον Δ.Ο.Α.Τ.Α.Π) καθώς και των κατόχων πτυχίων ανωτέρων Σχολών υπερδιετούς και διετούς κύκλου σπουδών αρμοδιότητας Υπουργείου Παιδείας & Θρησκευμάτων και άλλων Υπουργείων **στο Τμήμα ΕΡΓΟΘΕΡΑΠΕΙΑΣ για το ακαδημαϊκό έτος 2020/2021**, γίνεται βάσει εξετάσεων σε τρία μαθήματα και σε ποσοστό κατάταξης 12% επί του προβλεπόμενου αριθμού εισακτέων στο Τμήμα (ήτοι 15 άτομα) και στα ακόλουθα γνωστικά πεδία:

|  |
| --- |
| 1. **ΕΙΣΑΓΩΓΗ ΣΤΗΝ ΕΡΓΟΘΕΡΑΠΕΙΑ** |

**Ύλη :**

* Εισαγωγή στις βασικές έννοιες και στο πεδίο ενδιαφέροντος της Εργοθεραπείας.
* Παρουσίαση των αρχών που διέπουν την εργοθεραπευτική πρακτική.
* Ιστορική αναδρομή στην εξέλιξη της αντίληψης του έργου στην Εργοθεραπεία
* Παρουσίαση οργανισμών που εκπροσωπούν την Εργοθεραπεία σε παγκόσμιο, ευρωπαϊκό και εθνικό επίπεδο
* Εφαρμογές Εργοθεραπείας, ρόλοι που αναλαμβάνουν οι εργοθεραπευτές.
* Εισαγωγή στη δημιουργία και εξέλιξη του επαγγέλματος, της επιστήμης του και της εκπαίδευσης διεθνώς και στον ελλαδικό χώρο..
* Ζητήματα ορολογίας
* Τομείς έργου και ταξινομήσεις
* Νόημα του έργου και θεωρητικές προσεγγίσεις
* Εισαγωγή στο ανθρώπινο έργο, στη σημασία του στην υγεία, ταυτότητα και ευημερία των ατόμων, στους τομείς έργου, στους παράγοντες που το επηρεάζουν καθώς και στην επιστήμη έργου.
* Τα έργα μέσα στην πορεία της ζωής του ανθρώπου
* Ανάλυση δραστηριότητας και ανάλυση έργου
* Διαβάθμιση και προσαρμογή έργων
* Εισαγωγή στα είδη θεωριών που υποστηρίζουν την εργοθεραπευτική πρακτική.
* Αναφορά στις βασικές επαγγελματικές δεξιότητες του εργοθεραπευτή.
* Εισαγωγή στο φιλοσοφικό πλαίσιο της Εργοθεραπείας (οντολογία, επιστημολογία, αξιολογία της ειδικότητας).
* Περιγραφή του πεδίου (έργα, δεξιότητες εκτέλεσης, παράγοντες ατόμου, μοτίβα εκτέλεσης, περιβάλλον) και διαδικασίας της εργοθεραπευτικής πρακτικής (αξιολόγηση, σχεδιασμός παρέμβασης, παρέμβαση, έλεγχος θεραπευτικών αποτελεσμάτων).

**Προτεινόμενη Βιβλιογραφία:**

1. Μοροζίνη, Μ. (2012).*Βασικές Αρχές Εργοθεραπείας.* Εγκεκριμένες σημειώσεις***.***Αθήνα: Τ.Ε.Ι. Αθήνας
2. Κουλουμπή, Μ. (2017). Έργο και Δραστηριότητα: Η προσέγγιση της Εργοθεραπείας. Αθήνα: Κωνσταντάρας Ιατρικές Εκδόσεις.
3. Durkheim, E. (2011). *Πραγματισμός και Κοινωνιολογία* (Μετ-Επιμ. Α. Γεωργούλας). Αθήνα: Εκδόσεις Πεδίο
4. Harris, D. (2011). *Ελεύθερος Χρόνος. Θεωρία και Πράξη* (M. Λαλιώτης, Μετ.). Αθήνα: Εκδόσεις Πλέθρον ΕΕ
5. Ζαρωτής, Γ.Φ., Tokarski, W., Κοντάκος, Α., & Κατσαγκόλης, Αθ. (2011). *Ελεύθερο Χρόνος: Φυσική Δραστηριότητα-Υγεία και Ποιότητα Ζωής. Μια ψυχολογική, παιδαγωγική και κοινωνιολογική προσέγγιση*. Αθήνα: Κ. Μπάμπαλης Μονοπρόσωπη, ΕΠΕ.

|  |
| --- |
| 1. **ΑΝΑΤΟΜΙΑ** |

**Ύλη :**

* Βασικές Έννοιες Κύτταρο-Βασικοί ιστοί. Επιθηλιακός – Συνδετικός – Μυϊκός - Νευρικός.
* Οστεολογία. Αναλυτική περιγραφή των οστών του κρανίου, της σπονδυλικής στήλης και θώρακα.
* Αναλυτική περιγραφή των οστών της ωμικής ζώνης, βραχίονα, αντιβραχίου, άκρας χειρός.
* Αναλυτική περιγραφή των οστών της πυέλου, μηρού, κνήμης, άκρου πόδα.
* Αρθρολογία-Συνδεσμολογία. Αναλυτική περιγραφή των συνδέσμων και αρθρώσεων, αρθρώσεις κρανίου, σπονδυλικής στήλης, θώρακα, άνω & κάτω άκρων.
* Μυολογία. Λεπτομερής περιγραφή των μυών της κεφαλής , τραχήλου (έκφυση – κατάφυση - νεύρωση - ενέργεια)
* Λεπτομερής περιγραφή των μυών του θώρακα, ράχης & κοιλίας (έκφυση κατάφυση – νεύρωση - ενέργεια).
* Λεπτομερής περιγραφή των μυών του ώμου, βραχίονα, πήχυ & άκρας χειρός (έκφυση – κατάφυση - νεύρωση - ενέργεια).
* Λεπτομερής περιγραφή των μυών της πυέλου και του μηρού., της κνήμης και του άκρου πόδα (έκφυση - κατάφυση - νεύρωση – ενέργεια
* Συνοπτική περιγραφή της ανατομίας του κυκλοφορικού συστήματος Συνοπτική περιγραφή της ανατομίας του αναπνευστικού συστήματος.
* Όσον αφορά το νευρικό σύστημα:
* Κεντρικό νευρικό σύστημα, ημισφαίρια. Εγκεφαλικοί λοβοί, αύλακες, έλικες, Εγκεφαλικά κέντρα. Σύνδεσμοι ημισφαιρίων, Πυρήνες – βασικά γάγγλια, Στέλεχος.
* Η παρεγκεφαλίδα, ο προμήκης, οι κοιλίες του εγκεφάλου και ο νωτιαίος μυελός. Μήνιγγες εγκεφάλου και νωτιαίου μυελού. Αγγεία εγκεφάλου-Εξάγωνο του Willis. Φλεβώδεις κόλποι. Εγκεφαλονωτιαίο υγρό (Ε.Ν.Υ).-Παραγωγή και κυκλοφορία του Ε.Ν.Υ.
* Περιφερικό νευρικό σύστημα. Εγκεφαλονωτιαία γάγγλια, εγκεφαλικές συζυγίες και νωτιαίανεύρα. Κύτταρα νευρικού συστήματος. Κύριες νευρικές οδοί (κινητικές/αισθητικές), νευρικές συνάψεις και χαρτογράφηση εγκεφάλου. Αναλυτική περιγραφή των 12 εγκεφαλικών συζυγιών.
* Περιφερικό νευρικό σύστημα. Νωτιαία νεύρα. Πλέγματα (Αυχενικό-Βραχιόνιο). Δημιουργία αυχενικού και βραχιονίου πλέγματος και αισθητικοί και κινητικοί κλάδοι αυτών, με επισήμανση των νευρούμενων εξ αυτών περιοχών και μυϊκών ομάδων.
* Περιφερικό νευρικό σύστημα. Νωτιαία νεύρα. Πλέγματα (Οσφυϊκό-Ιερό-Αιδοιϊκό- Κοκκυγικό). Αυτόνομο νευρικό σύστημα (Συμπαθητικό-Παρασυμπαθητικό). Νευρικές οδοί όρασης, όσφρησης και ακοής.
* Πεπτικό σύστημα. Αδρή περιγραφή των οργάνων που απαρτίζουν τον πεπτικό σωλήνα.
* Ουροποιητικό σύστημα. Σύντομη περιγραφή των τμημάτων του Ουροποιητικού Συστήματος
* Γεννητικό σύστημα άνδρα. Σύντομη περιγραφή των έξω και έσω γεννητικών οργάνων του άνδρα. Γεννητικό σύστημα γυναίκας.
* Στοιχεία ανατομίας των αισθητηρίων οργάνων. Οφθαλμός με επικέντρωση στους μυς του οφθαλμού και τα οφθαλμοκινητικά νεύρα – Ους - Δέρμα.

**Προτεινόμενη Βιβλιογραφία:**

1. Καμμάς Α. (2010). *Μαθήματα Ανατομικής*. Αθήνα: Εκδόσεις ΒΗΤΑ.
2. Πισίδης Α. (2001). *Ανατομική - Βασικές Γνώσεις*. Αθήνα: Λύχνος.
3. Rohen, JW. (2006). *Έγχρωμος Άτλας ανατομικής του ανθρώπου*. Αθήνα: Ιατρικές Εκδόσεις Π.Χ Πασχαλίδης
4. Lumley, SJ. (2004). *Ανατομία της επιφανείας του σώματος. Η ανατομική βάση της κλινικής εξέτασης*. Αθήνα: Ιατρικές Εκδόσεις Παρισιάνου.

|  |
| --- |
| 1. **ΕΡΓΟΘΕΡΑΠΕΥΤΙΚΗ ΑΝΑΛΥΣΗ ΤΗΣ ΑΝΘΡΩΠΙΝΗΣ ΚΙΝΗΣΗΣ Ι** |

**Ύλη :**

Εισαγωγή στην εργοθεραπευτική ανάλυση της ανθρώπινης κίνησης.

* Αρχές σταθερότητας, κίνησης.
* Τα επίπεδα.
* Μηχανική της κίνησης και της μυϊκής λειτουργίας και κατά την διάρκεια εκτέλεσης δραστηριοτήτων καθημερινής ζωής.
* Κινήσεις ωμοπλάτης.
* Μύες ωμικής ζώνης.
* Μυϊκή ανάλυση κινήσεων ωμικής ζώνης.
* Γληνοβραχιόνιος άρθρωση.
* Μύες και κινήσεις ώμου.
* Ωμοβραχιόνιος ρυθμός.
* Μύες και κινήσεις αγκώνα.
* Μύες και κινήσεις καρπού και δακτύλων.
* Μυϊκός έλεγχος και κλινική εξέταση.
* Σκοπός της μέτρησης, αντίσταση, σταθεροποίηση.

**Προτεινόμενη Βιβλιογραφία:**

1. Smith, L., &Lehmkul, E.W. (2005). *Brunnstrom’s Κλινική Κινησιολογία* (5ηεκδ.) (Μετ-Επιμ. Δ. Μανδαλίδης). Αθήνα: Παρισιάνος.
2. Hamilton, N. &Luttgens, K. (2003). *Κινησιολογία. Επιστημονική βάση της ανθρώπινης κίνησης.* (Επιμ. Γ. Γιόφτσος. Μετ. Κ. Κατσουλάκης). Αθήνα: Παρισιάνος.
3. Πουλμέντης, Π. (2007). *Βιολογική Μηχανική – Εργονομία.* Αθήνα: Εκδ. ιδίου.

|  |
| --- |
| Επισήμανση:. Οι υποψήφιοι μπορούν να μελετήσουν τις επιμέρους ενότητες των τριών μαθημάτων από αντίστοιχα επιστημονικά-πανεπιστημιακά συγγράμματα. |

**Ημερομηνίες Υποβολής Αιτήσεων**

Η [αίτηση](file:///C:\Users\ergothe_seyp\Downloads\aitisi_katataksis_18_19%20(1).docx) και τα δικαιολογητικά των πτυχιούχων υποβάλλονται σύμφωνα με την αριθμ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄) **στο Τμήμα υποδοχής από 1 έως 15 Νοεμβρίου 2020:**

α) αυτοπροσώπως στη Γραμματεία του Τμήματος, Πανεπιστημιούπολη 1 (κτίριο Κ6, Γραφείο 011, ισόγειο) (Δευτέρα – Τετάρτη – Παρασκευή 11π.μ – 13.00 μ.μ.) β) ταχυδρομικά στη διεύθυνση που δίδεται παρακάτω. Στην περίπτωση της ταχυδρομικής αποστολής θεωρείται στην αίτηση το γνήσιο της υπογραφής του/της υπογράφοντος/ουσας

**Δικαιολογητικά**

1. [Αίτηση](file:///C:\Users\ergothe_seyp\Downloads\aitisi_katataksis_18_19%20(1).docx) του ενδιαφερόμενου (Τυπώνεται από τη διεύθυνση http://www.teiath.gr/userfiles/ipolitis/aitisi\_katataksis\_18\_19.docx: Γραμματεία – Ηλεκτρονικά Έντυπα Γραμματείας). Υπενθύμιση: Σε περίπτωση που η αίτηση αποσταλεί ταχυδρομικά, απαιτείται θεώρηση του γνησίου της υπογραφής του/της υπογράφοντος/ουσας)

2. Απλό αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

**Χρόνος Διενέργειας Εξετάσεων** Οι κατατακτήριες εξετάσεις θα διενεργηθούν, σύμφωνα με την αριθμ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄), κατά το διάστημα από 1 έως 20 Δεκεμβρίου 2020. Το πρόγραμμα εξετάσεων θα ανακοινωθεί από τη Γραμματεία του Τμήματος τουλάχιστον δέκα (10) ημέρες πριν την έναρξη εξέτασης του πρώτου μαθήματος.

**Διεύθυνση για την ταχυδρομική αποστολή της αίτησης:**

**Πανεπιστήμιο Δυτικής Αττικής**

**Σχολή Επιστημών Υγείας & Πρόνοιας**

**Γραμματεία Τμήματος Εργοθεραπείας**

**Ταχ. Διεύθυνση : Αγ. Σπυρίδωνος 122 43 Αιγάλεω Αττικής Πανεπιστημιούπολη 1 (κτίριο Κ6, γραφείο 011).**